CELEX: 31995D0117
Language: ro
Date: 1995-03-30 00:00:00
Title: Decizia Comisiei din 30 martie 1995 de stabilire a criteriilor referitoare la examenul de depistare a bolii Newcastle la păsările pentru tăiere provenind dintr-o zonă de supraveghere, în aplicarea dispozițiilor articolului 5 alineatul (3) din Directiva 91/494/CEE a Consiliului (Text cu relevanță pentru SEE)

03/Volumul 16
            
            
               RO
            
            
               Jurnalul Ofícial al Uniunii Europene
            
            
               208
            
         31995D0117
   
               L 080/50
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 30 martie 1995
   de stabilire a criteriilor referitoare la examenul de depistare a bolii Newcastle la păsările pentru tăiere provenind dintr-o zonă de supraveghere, în aplicarea dispozițiilor articolului 5 alineatul (3) din Directiva 91/494/CEE a Consiliului
   (Text cu relevanță pentru SEE)
   (95/117/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/494/CEE a Consiliului din 26 iunie 1991 privind condițiile de sănătate animală care reglementează schimbul intracomunitar și importurile de carne proaspătă de pasăre care provin din țări terțe (1), astfel cum a fost modificată ultima dată prin Directiva 93/121/CE (2), în special articolul 5 alineatul (3),
   întrucât, în aplicarea dispozițiilor articolului 5 alineatul (3) din Directiva 91/494/CEE, este necesară în mod special adoptarea metodei ce trebuie urmată pentru realizarea examenului virusologic de depistare a bolii Newcastle; întrucât, în acest sens, este necesară adoptarea procedurii de recoltare a probelor, a procedurii pentru realizarea examenelor și a celei pentru interpretarea rezultatelor;
   întrucât Comitetul științific veterinar a fost consultat și și-a prezentat raportul la 12 decembrie 1994;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   În aplicarea dispozițiilor articolului 5 alineatul (3) din Directiva 91/494/CEE, recoltarea de probe și examenul virusologic de depistare a virusului bolii Newcastle trebuie să fie în conformitate cu prevederile din anexă.
   Articolul 2
   Prezenta decizie se aplică de la 1 aprilie 1995.
   Articolul 3
   Prezenta decizie se adresează statelor membre.
   
      Adoptată la Bruxelles, 30 martie 1995.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 268, 24.9.1991, p. 35.
   
      (2)  JO L 340, 31.12.1993, p. 39.
   ANEXĂ
   1.   Recoltarea probelor
   Din fiecare lot trebuie prelevate cel puțin 60 de probe, cuprinzând cel puțin 30 de tampoane traheale și 30 de tampoane cloacale. Acestea trebuie prelevate de la cel puțin 60 de păsări. Probele trebuie prelevate cu 5 zile înainte de sacrificare și transportate în stare de refrigerare, dar nu congelate, la laboratorul național pentru boala Newcastle în vederea examinării.
   2.   Tratarea probelor
   Se pot grupa cel mult 5 probe de fiecare tip. Probele trebuie plasate într-o cantitate suficientă de mediu cu antibiotic pentru a asigura imersiunea lor totală în acesta, trebuie lăsate, după agitare, să se așeze timp de aproximativ două ore, la temperatura ambiantă (sau timp mai îndelungat la 4 °C), iar apoi trebuie limpezite prin centrifugare (de exemplu, de la 800 la 1 000 g timp de 10 minute).
   3.   Mediul cu antibiotic
   Un exemplu tipic pentru tampoanele cloacale este următorul: 10 000 de unități/ml de penicilină, 10 mg/ml de streptomicină, 0,25 mg/ml de gentamicină și 5 000 de unități/ml de micostatin într-o soluție tamponată cu fosfat cu un pH cuprins între 7,2 și 7,4. Este autorizată și adăugarea de 50 μg de oxitetraciclină. Proporția de antibiotice poate fi de 5 ori mai mică pentru tampoanele traheale. În timpul preparării mediului, este imperativ ca pH-ul să fie controlat după adăugarea antibioticelor și ajustat.
   4.   Izolarea virusului în ouăle de găină embrionate
   Se inoculează 0,2 ml de supernatant clarifiat în cavitatea alantoidiană a cel puțin 4 ouă de găină embrionate, puse la incubat pentru 8 până la 11 zile. În mod ideal, aceste ouă ar trebui să provină de la un lot liber de organisme patogene specifice (LOPS); dacă acest lucru nu este posibil, se admite utilizarea de ouă luate dintr-un lot recunoscut ca liber de anticorpi contra virusului bolii Newcastle. Ouăle inoculate se păstrează la o temperatură de 37 °C și se privesc zilnic în contra-lumină. Pe rând, ouăle care conțin embrioni morți sau muribunzi, precum și toate ouăle care rămân după patru zile de la inoculare, trebuie refrigerate la 4 °C, iar lichidul alantoidian/amniotic trebuie examinat pentru depistarea hemaglutininelor.
   5.   Interpretare
   Dacă hemaglutinarea lipsește și nu s-a izolat nici un virus, testul se va considera negativ. Izolarea virusului bolii Newcastle va însemna că lotul va fi considerat suspect și va fi supus cerințelor articolului 4 din Directiva 92/66/CEE a Consiliului (1). În cazul în care se dovedește că virusul este de origine vaccinală, eșantionarea și examenul trebuie repetate.
   
      (1)  JO L 250, 5.9.1992, p. 1.